यहाँको पश्चिममा पर्ने आठवीस नगरपालिकाका एचआईभी संक्रमितहरुलाई बाख्रा वितरण गरिएको छ । आठवीस नगरपालिका वडा नं. ३, ६ र ८ तथा डिसिएको सहयोग र सोसेक दैलेखद्धारा संचालित उत्थानशिल जिविकोपार्जनका लागि सामुदायिक अनुकुलन क्षमता अभिबृद्धि परियोजना (साकार) को साझेदारीमा एचआईभी एचआईभी संक्रमितहरुलाई आयआर्जन कार्यक्रम अन्तरर्गत बाख्रा वितरण गरेको हो ।
आठवीस नगरपालिकाको वडा नं. ८ को ८० हजार, वडा नं. ६ को २ लाख र परियोजनाको ५ लाख १० हजार गरि कुल ७ लाख ९० हजार बराबर मूल्य पर्ने बाख्रा वितरण गरिएको परियोजनाका कृषि प्राविधिक प्रेमा रोकायले बताउनुभएको छ ।
एचआईभी संक्रमित भएका आठवीस नगरपालिका वडा नं. ६ का ११ जना, वडा नं. ८ का ४ जना र वडा नं. ३ का २ जना गरि १७ जनालाई बाख्रा वितरण गरिएको हो ।
स्थानीय तह र गैरसरकारी संस्थाको साझेदारीमा १७ जनालाई प्रतिव्यक्ति ४ वटाका दरले ६८ वटा बाख्रा वितरण गरिएको कृषि प्राविधिक रोकायले बताउनुभयो । एचआईभी संक्रमितहरुको आयआर्जनमा सहयोग पुग्ने उदेश्यले प्रतिव्यक्ति ३४ हजार रुपैयाँ बराबरको बाख्रा वितरण गरिएको उहाँको भनाई छ ।
वितरण गरिएको बाख्राको बिमाको लागि २० हजार रुपैयाँ विनियोजन गरिएको मा आठवीस नगरपालिका वडा नं. ८ का वडा अध्यक्ष एंव खरिद समितिका संयोजक मुक्तीप्रसाद उपाध्यायले बताउनुभयो ।
आठवीस नगरपालिकामा आयोजित बाख्रा वितरण कार्यक्रममा बोल्दै आठवीस नगरपालिकाका प्रमुख खड्गराज उपाध्यायले एचआईभी संक्रमितहरुको आर्थीक अवस्थामा सुधार गर्ने उदेश्य राखेर वितरण गरिएको बाख्रा व्यवसायीक रुपमा पाल्न आग्रह गरे । उक्त अवसरमा आठवीस नगरपालिका वडा नं. ८ का वडा अध्यक्ष मुक्तीप्रसाद उपाध्याय, वडा नं. १ का वडाअध्यक्ष पर्वसिंह विश्वकर्मा र वडा नं. ६ का वडाअध्यक्ष धिर बहादुर शाही सहभागि थिए ।
दैलेख, देउसी भैलो कार्यक्रममा “विहेवारी, २० वर्ष पारि” भन्ने नारासाथ खेल्न शुरु भएको छ । गुराँस गाउपालिका वडा नं. ३ नयाँ पोखरामा रहेको सिजनशिल युवा क्लव र सुनगाभा वाल क्लवद्धारा सयुक्त देउसी भैलो कार्यक्रम “विहेवारी, २० वर्ष पारि” भन्दै खेल्न थालिएको हो ।
“नगरौ विहेका कुरा, भएको छैन २० वर्ष पुरा” र “वाल मैत्री स्थानीय शासन, वाल अधिकारको सम्मान” भन्ने मुल नाराका साथ खेलिएको देउसी भैलो कार्यक्रम मार्फत समुदायमा चेतना जगाउनका लागि खेलिएको सिर्जनशिल युवा क्वलका अध्यक्ष प्रमिला शाहीले वताईन् । उनले थपिन “समुदायमा छाउपडि जस्ता कु प्रथा कायम रहेको र वाल अधिकारको वारेमा जानकारी नभएकोले देउसी भैलोमा रमाईलो संगै जनचेतना जागउन खेलिएको हो ।”
वाल अधिकार र वालविवाहको वारेमा जानकारी नै नभई कलिलो उमेरमा नै विवाह गर्ने भएकोले जनचेतना जगाउनको लागि “विहेवारी, २० वर्ष पारि” भन्ने नारा सहित देउसी भैलो खेलिएको सुनगाभा वाल क्लवका अध्यक्ष विशाल शाही वताउछन् ।